Document ID: 32007R1236

KOMISJONI MÄÄRUS (EÜ) nr 1236/2007,
22. oktoober 2007,
millega muudetakse määrust (EÜ) nr 1974/2006 seoses vabatahtlikku ümbersuunamist käsitleva nõukogu määruse (EÜ) nr 378/2007 kohaldamisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (1) eriti selle artiklit 91,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (2) eriti selle artiklit 155,
võttes arvesse nõukogu 27. märtsi 2007. aasta määrust (EÜ) nr 378/2007, milles sätestatakse määrusega (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ettenähtud otsetoetuste vabatahtliku ümbersuunamise eeskirjad ning muudetakse määrust (EÜ) nr 1290/2005, (3) eriti selle artikli 6 punkti b,
ning arvestades järgmist:
(1)
Määruse (EÜ) nr 378/2007 artiklis 1 on sätestatud, et liikmesriigid, kus kõnealuse määruse jõustumisel kohaldatakse komisjoni 22. septembri 2004. aasta määruse (EÜ) nr 1655/2004 (millega sätestatakse eeskirjad ülemineku kohta nõukogu määruse (EÜ) nr 1259/1999 artiklis 4 kehtestatud vabatahtlikult toetuse muutmise süsteemilt nõukogu määruses (EÜ) nr 1782/2003 kehtestatud kohustuslikule toetuse muutmise süsteemile) (4) artiklis 1 sätestatud otsetoetuste täiendava vähendamise süsteemi, või kelle suhtes on määruse (EÜ) nr 1698/2005 artikli 70 lõike 4a alusel tehtud erand ühenduse toetuse kaasrahastamise nõudest, võivad kohaldada vähendamist (edaspidi „vabatahtlik ümbersuunamine”) kõigi otsetoetuste summade suhtes määruse (EÜ) nr 1782/2003 artikli 2 punkti d tähenduses, mida antakse nende territooriumil asjaomasel kalendriaastal asjaomase määruse artikli 2 punkti e tähenduses ajavahemikul 2007-2012.
(2)
Vabatahtliku ümbersuunamise kohaldamisest tulenevad netosummad on nendes liikmesriikides, kus need loodi, kättesaadavad ühenduse toetusena maaelu arengu programmi meetmete toetamiseks ja on sellest tulenevalt ette nähtud selleks, et rahastada maaelu arengu programme vastavalt nõukogu määrusele (EÜ) nr 1698/2005 ja selle rakendusmäärustele, eriti komisjoni 15. detsembri 2006. aasta määrusele (EÜ) nr 1974/2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad. (5)
(3)
Määruse (EÜ) nr 1974/2006 II lisa, millele vastavalt on koostatud määruse (EÜ) nr 1698/2005 artiklis 16 esitatud maaelu arengu programm, hõlmab A osa punktis 6 rahastamiskava, mis koosneb kahest tabelist, mida tuleks muuta, et võimaldada vabatahtlikku ümbersuunamist kohaldatavatel liikmesriikidel lisada sellesse märge vastavate summade kohta.
(4)
Määrusega (EÜ) nr 378/2007 kehtestatud vabatahtlikku ümbersuunamist käsitlev süsteem asendab määrusega (EÜ) nr 1655/2004 kehtestatud eeskirjad, mis tuleb seetõttu kehtetuks tunnistada.
(5)
Siiski tuleb jätkuvalt tagada, et summasid, mis on kinni peetud vastavalt nõukogu 17. mai 1999. aasta määruse (EÜ) nr 1259/1999 (millega kehtestatakse ühise põllumajanduspoliitika raames kohaldatavate otsetoetuskavade ühised eeskirjad). (6)
(6)
Käesoleva määrusega ettenähtud meetmed on kooskõlas maaelu arengu nõuandekomitee, otsetoetuste korralduskomitee ja põllumajandusfondide komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1974/2006 II lisas muudetakse A osa järgmiselt.
1.
Punktis 6.1 asendatakse tabel käesoleva määruse lisas esitatud tabeliga.
2.
Punktis 6.2 asendatakse tabeli pealkirja käsitleva joonealuse märkuse tekst järgmise tekstiga:
„(1)
Kui maaelu arengu programm hõlmab erinevat liiki piirkondi ja EAFRD kaasrahastamismäärad on eristatud, peab tabelit 6.2 kordama iga liiki piirkonna ja vabatahtliku ümbersuunamise kohaldamisest tulenevate summade kohta: lähenemiseesmärgi alla kuuluvate piirkondade, ääremaade ja väikeste Egeuse mere saarte ning muude piirkondade ja vabatahtliku ümbersuunamise kohaldamisest tulenevate summade kohta.”
Artikkel 2
Määrus (EÜ) nr 1655/2004 tunnistatakse kehtetuks.
Liikmesriigid peavad siiski jätkama määruse (EÜ) nr 1655/2004 artiklite 3, 4 ja 5 kohaldamist nende summade kasutamise suhtes, mis on kinni peetud vastavalt määruse (EÜ) nr 1655/2004 artiklile 1 ja määruse (EÜ) nr 1259/1999 artiklile 4.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. oktoober 2007

Labels: 15
19
5
6